Concours d'Elegance
2026-07-16 11:00 - 15:00 (Europe/Helsinki) | Tehtaan hotelli, Bremerintie 2, Karkkila, 03600, Finland
Concours d’Elegance-tapahtuma on autojen kauneuskilpailu ja se järjestetään perinteisesti
Högforsin ruukilla Tehtaan hotellilla Karkkilassa. Concoursen kulta-aikaa olivat 1920- ja 1930-lukujen lukuisat
tapahtumat ympäri Eurooppaa. Omistajat, usein naiset, esittelivät autojaan parhaimpiinsa
pukeutuneina. Tänä päivänä tilaisuus on yhdessäoloa ja autojen ihailua ruukkimaisemassa, ehkä
viinilasi kädessä.
Perinteiseen tilaisuuteemme saapuu perheitä, ystäväporukuita piknik-koreineen, nostalgikkoja ja
muita autoilusta kiinnostuneita. Monelle on tärkeää pukeutua oman auton vuosimallin mukaan ja
kaikille autokunnille on varattu valokuvauspiste ”täydellisen kuvan” ottamiseksi. Kaikki autot
sijoitetaan nurmelle Tehtaan hotellin eteen ja pelkästään hotellin herkut autojen keskellä
nautittuna ovat hyvä syy kesäpäivän nautiskeluun.
Tilaisuus alkaa torstaina kello 11.00 Ruukin Tehtaan hotellin edessä. Avauksessa valotetaan
Concours-perinteen historiaa. Ja kuten kauneuskilpailuissa tehdään, autot sijoitetaan merkeittäin
ja tuomaristomme palkitsee kauneimmat autot kello 13.00. Samalla palkitaan lasten
piirustuskilpailun voittajat, ohjeet kerrotaan tilaisuuden avauksessa. Erikoispalkinnon saa myös
parhaan asun ja auton yhdistelmä, nimenomaan oikeaan vuosikymmeneen sijoittuen. Tilaisuus
loppuu kello 15.00.
Classic Data esittelee autojen arvonmääritystoimintaa kello 12:00. Paikalla on eri kuntoluokkiin
sijoittuvia ajoneuvoja ja käymme läpi arvoon vaikuttavia tekijöitä. Halutessaan osallistujat voivat
teettää ajoneuvolleen arvonmäärityksen esimerkiksi vakuutusta varten (ns. lyhyen tarkastuksen
erikoishintaan 220 €).
Osoite: Bremerintie, 03600 Karkkila
Yhteisajelu Espoosta: lähtö 10:00 Bembölen kahvitupa (vuodesta 1760 kestikievarina,
Bellinmäki, Espoo, vieressä St1-bensa-asema) ja ajelemme pikkuteitä Karkkilaan.
Tilaisuuden järjestää Classic Data Stammtisch. Lisätiedot ja Classic Data-tarkastuksen varaukset:
Anssi Juutilainen (anssi.juutilainen@classicdata.fi ja 0503021116) ja Klaus Skogberg
0500216416

Ranskalainen ilta Tammen alla
2026-07-09 18:00 - 20:00
Ranskalainen ilta Tammen alla -terassilla torstaina 9.7.2026 klo 18-20

Tehtaan Hotellin suositut ohjelmalliset illat jatkuvat. Tule tunnelmoimaan kanssamme ja nauttimaan ranskalaisesta musiikista sekä keittiötiimimme loihtimasta ateriasta. Illan ajan voit tunnelmoida olevasi lämpimässä kesäillassa Ranskassa.

Esiintyjinä ovat ihastuttavat Pamela Kilpeläinen (laulu), Hermes Tuomisto (kitara) ja Soile Närhi (harmonikka). Tunnelmallisen Chanson-musiikin siivittämänä nautitaan illan herkullinen menu.

Voit varata paikkasi iltaan verkkosivuiltamme: www.tehtaanhotelli.fi -> varaa pöytä

Illan hinta 49 €/hlö sisältää ruoan ja ohjelman.
Illan menu:

Keittiöpäällikön tervehdys crème ninon – silkkinen tuorehernesosekeitto
***
Poulet au miel et à la moutarde – kotimaista paahdettua kanaa hunajaisessa dijon-kastikkeessa, paahdettuja varhaisperunoita
***
Crème brûlée – vaniljainen paahtovanukas

Sami Saari & Jazzpojat Show ja Illallinen Tehtaan Hotellissa 15.5.2026
2026-05-15 18:30 - 22:00
Suomi-soulin kuningas Sami Saari ja Jazzpojat viihdyttävät Tehtaan Hotellin Klubilla perjantaina 15.5.2026. Ennen keikkaa nautimme jazz-henkisen illallisen klo 18.30-20.00, jonka jälkeen Sam the Man & band ottaa lavan haltuun. Dinner & show -lipun hinta on 59 €/henkilö, tilaisuus on K-18.

Karkkilan Yrittäjien AfterWork @ Tehtaan Hotelli
2026-04-03 18:00 - 21:00
Perinteinen joka kuukausittainen Karkkilan Yrittäjien AfterWork, tällä kertaa Tehtaan Hotellissa (Bremerintie 2, Karkkila). Tervetuloa kaikki yrittäjät ja yrittäjähenkiset! Luvassa jälleen kuulumisten vaihtamista, verkostoitumista ja rentoa yhdessäoloa. Halutessasi voit tulla myös vain piipahtamaan. Ei ennaltailmoittautumista. Ruokailumahdollisuus – AfterWork-bursapaketti: vapaavalintainen hampurilainen + ranskalaiset + hanaolut/viini 25€ ***** Karkkilan Yrittäjien AfterWorkit ovat joka kuukauden ensimmäisenä perjantaina, paikka ilmoitetaan erikseen. Karkkilan Yrittäjien AfterWorkissä jokainen voi niin halutessaan tilata ruokailun itse tai kimpassa, me emme sitä enää järjestä. Tällä mm. vähennämme ruokahävikkiä ja madallamme kynnystä osallistua AfterWorkkeihin osallistumismaksun jäädessä pois. Samoin tätä kautta kokoontumispaikkapoolimme jäsenyritystemme osalta laajenee.

Taiteilijaillallinen Tehtaan hotellilla: Marja-Leena Kajander
2026-03-13 18:00 - 20:00
Tervetuloa perjantaina 13.3.2026 klo 18 taiteilija Marja-Leena Kajanderin ”Yhdessä Kevääseen” -näyttelyn kunniaksi järjestettävälle illalliselle nauttimaan teemaan sopiva keväinen kolmen ruokalajin illallinen Tehtaan Hotellin Klubin ravintolan salissa. Marja-Leena kertoo illallisen lomassa taiteestaan ja osa hänen kauniista teoksistaan ovat hotellissa näytteillä (myös ostomahdollisuus). Illan musiikista vastaa Vilho Kajander, piano.
Tapahtuman hinta on 48 €/ hlö ja illallisen menu on seuraava:
– Uppomunaa ja parsaa hollandaise-kastikkeella
– Paahdettua kotimaista kuhaa, kirsikkatomaatteja & pikkuperunoita
– Sitruksinen pannacotta
Varaukset iltaan voi tehdä suoraan Tehtaan hotellin verkkosivuilta.
Ennen illallista on mahdollisuus tutustua myös Galleria Bremerissä esillä olevaan Kajanderin näyttelyyn klo 16.30-18. Liput 8/5€, alle 18-v. ilmaiseksi.
